gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl pt gl gl gl gl gl gl gl sv en sv fr de de it gl gl gl gl gl gl gl gl es gl gl gl pt gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A lingua e a billarda: cuestión de práctica
Domingo, 02 de outubro de 2022
Estudantes de Alemaña visitan estes días Galiza para coñecer de perto a nosa cultura e enfrontarse á selección nacional de billarda.
Daniella leva un ano aprendendo galego; Denís un semestre. Son dous dos 16 estudantes alemáns que están a percorrer Galiza na procura dun maior contacto coa orixe do idioma que espertou o seu interese na Alemaña. Coa billarda tamén teñen habelenza, dende que o seleccionador alemán, o galego Aitor Rivas, os introducise na súa práctica, e precisamente, como subliña Denís, a billarda, como a lingua, é tamén cuestión de práctica.
Os camiños que os levaron a estudar galego son ben diferentes. No caso de Daniella foi unha decisión tomada á quentura do seu paso polo camiño de Santiago: a riqueza paisaxística, o arume do Atlántico, o xeneroso das nosas xentes e o saboroso xantar do polbo espertaron o seu interese pola nosa lingua, un idioma que aprende co único bagaxe do inglés e o alemán, sen coñecementos previos do portugués, castelán ou outras linguas romanas. Mentres, Denís chega ao galego da man do portugués, e está moi interesado na cultura e na historia galega: quere coñecer a súa lingüística, os traxes, a música e achegarse á súa natureza. Coma eles dous, a meirande parte dos que queren achegarse á nosa lingua fano atraidos pola súa riqueza, mentres que son minoría os que o fan por cuestións familiares, ao seren fillos ou netos de emigrantes, segundo sinala o lector Iago Raposo, quen exerce de mestre de galego en Trier (Alemaña).
No seu conxunto, perto de cen alumnos están a estudar galego naquel país, convertendo así a Alemaña nun dos países europeos onde funcionan máis centros de estudos galegos. Exactamente son cinco: Berlín, Heidelberg, Kiel, Trier e Tubinga.
O seu contacto coa billarda xorde doutro dos mestres de galego deste colectivo de alemáns. Aitor Rivas é leitor en Tubinga e ten xa unha contrastada experiencia neste deporte (non por menos é coñecido coma o Hiddink da Billarda) e que vén de aceptar o cargo de selecciónador alemán, co reto de converter a este equipo nun gran competidos para a Auténtica. O primeiro enfrontamento internacional disputarase este sábado en Ribadeo (na pista polideportiva do Gamallo Fierros ás 17:00 horas) e, malia que non queren ser fachendosos nin arrogantes, prometen plantar cara e poñerllo ben difícil aos do Zidane da Billarda.
Dende Vieiros quixemos coñecer a súa estratexia, e presenciamos un adestramento baixo a batuta de Rivas, non obstante non quixeron desvelar as súas cartas. Para ver o resultado do enfrontamento haberá, pois, que agardar até a vindeira fin de semana.
Galiza vs Deutschland, unha billarda percorre Europa
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Equipo alemán da billarda
Adestramento da selección alemá
Cartaz do partido internacional
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto